wannaphong/clean_thaiwikipedia huggingface dataset:
# อาร์ตออฟไลฟ์
อาร์ตออฟไลฟ์  เป็นสตูดิโออัลบั้มชุดที่สี่โดยวงดนตรีเฮฟวีเมทัลชาวญี่ปุ่น เอกซ์เจแปน ออกจำหน่ายเมื่อวันที่ 25 สิงหาคม พ.ศ. 2536 สังกัดค่ายเพลงแอตแลนติกเรเคิดส์ อัลบั้มนี้ประกอบไปด้วยเพลงที่มีชื่อเดียวกันกับอัลบั้ม ความยาว 29 นาทีเพียงแทร็กเดียว ประพันธ์คำร้องภาษาอังกฤษทั้งหมดโดยโยชิกิ ฮายาชิ และบันทึกเสียงกับวงออร์เคสตรารอยัลฟิลฮาร์โมนิก (Royal Philharmonic Orchestra) อัลบั้มนี้ได้เข้าถึงอันดับสูงสุดของชาร์ตออริคอน และมียอดจำหน่ายกว่า 600,000 แผ่น อัลบั้มนี้เป็นอัลบั้มแรกของวงหลังจากที่เปลี่ยนชื่อวงจาก "X" อย่างเดียว เป็นเอกซ์เจแปน และเป็นอัลบั้มแรกที่มีฮิโรชิ โมริเอะ หรือ ฮีท เป็นมีอเบส

 บุคคลที่เกี่ยวข้อง 
เอกซ์เจแปน
 เสียงร้อง: โทชิมิตสึ เดยามะ
 กีตาร์: โทโมอากิ อิชิซูกะ 
 กีตาร์: ฮิเดโตะ มัตสึโมโตะ
 กีตาร์เบส: ฮิโรชิ โมริเอะ
 กลอง, เปียโน, เครื่องสังเคราะห์เสียง: โยชิกิ ฮายาชิ

นักดนตรีสมทบ
 ออร์เครสตรา: รอยัลฟิลฮาร์โมนิกออร์เคสตรา
 วาทยกร: ดิก มากซ์

การผลิต
 โปรดิวเซอร์: โยชิกิ ฮายาชิ
 ผู้ช่วยโปรดิวเซอร์: นาโอชิ สึดะ, เอกซ์
 บันทึกเสียงและวิศวกรเพลง: ริชาร์ด บรีน
 ผู้เตรียมการเครื่องสาย: เชลลี เบิร์ก
 มิดิโปรแกรมมิง: คาซูฮิโกะ อินาดะ
# เค็ตสึเมชิ
เค็ตสึเมชิ  เป็นวงดนตรีแนวป็อปและฮิปฮอปชาวญี่ปุ่น วงก่อตั้งขึ้นเมื่อปี พ.ศ. 2536 มีสมาชิกทั้งหมดสี่คน ซึ่งมีลักษณะการร้องสลับกับแร็ป หนึ่งในผลงานที่มีชื่อเสียงคือเพลง ซากูระ ที่ขึ้นอันดับที่สองของออริคอนเมื่อปี พ.ศ. 2548 และเพลงดังกล่าวถูกใส่ไว้ในเกมไทโกะโนะทัตสึจิง

ชื่อวง "เค็ตสึเมชิ" เป็นคำญี่ปุ่นที่ใช้เรียกยาชนิดหนึ่งที่ทำมาจากเมล็ดชุมเห็ดจีน (Senna obtusifolia) สมุนไพรที่ใช้ในการแพทย์แผนจีน

 สมาชิก 
 เรียว ทานากะ  – เอ็มซี
 เรียวจิ โอสึกะ  – ร้องนำ
 ไดโซ โยชิดะ  – เอ็มซี
 เค็นตะ โคโนะ  – ดีเจ

 ผลงาน 
 อัลบั้ม 
 #  อัลบั้ม  ออกจำหน่าย  อันดับสูงสุด(ออริคอน) Indies 1  เค็ตสึโนะโพลิส  20 ธันวาคม 2543  27 Major 1  เค็ตสึโนะโพลิส 2  3 เมษายน 2545  1 2  เค็ตสึโนะโพลิส 3  1 ตุลาคม 2546  1 3  เค็ตสึโนะโพลิส 4  29 มิถุนายน 2548  1 4  เค็ตสึโนะโพลิส 5  29 สิงหาคม 2550  1 5  เค็ตสึโนะโพลิส 6  25 มิถุนายน 2551  3 6  เค็ตสึโนะโพลิส 7  16 มีนาคม 2554  1 7  เค็ตสึโนะอะระชิ 〜ฮารุเบสต์〜  21 ธันวาคม 2554  2 8  เค็ตสึโนะอะระชิ 〜นัตสึเบสต์〜  21 ธันวาคม 2554  4 9  เค็ตสึโนะอะระชิ 〜อากิเบสต์〜  21 ธันวาคม 2554  5 10  เค็ตสึโนะอะระชิ 〜ฟูยุเบสต์〜  21 ธันวาคม 2554  3 11  เค็ตสึโนะโพลิส 8  12 ธันวาคม 2555  4 11  เค็ตสึโนะโพลิส 9  23 กรกฎาคม 2557  2

 ซิงเกิล 
 #  ซิงเกิล  ออกจำหน่าย  อันดับสูงสุด(ออริคอน) Indies 1  คชชิโออิเดะ  15 ธันวาคม 2542  91 2  ชินเซกัตสึ  25 เมษายน 2543  – 3  อุมิ  20 กรกฎาคม 2543  – Major 1  แฟมิเลียร์  25 เมษายน 2544  36 2  โยรุ☆คาเซะ  27 มิถุนายน 2544  18 3  เทงามิ  24 ตุลาคม 2544  14 4  โทโมดาชิ  20 กุมภาพันธ์ 2545  5 5  คาโจฟูเง็ตสึ  26 กันยายน 2545  4 6  ฮาจิมาริโนะไอซุ  8 มกราคม 2546  2 7  นัตสึโนะโอโมอิเดะ  6 กรกฎาคม 2546  3 8  ไทโย  20 สิงหาคม 2546  4 9  นามิดะ  21 เมษายน 2547  2 10  คิมินิบัมพ์  28 กรกฎาคม 2547  2 11  ซากูระ  16 กุมภาพันธ์ 2548  1 12  ทาบิบิโตะ  26 เมษายน 2549  1 13  ดันโจโรกูรินินนัตสึโมโนงาตาริ  19 กรกฎาคม 2549  3 14  เทรน  11 เมษายน 2550  3 15  มาตะคิมินิอาเอรุ  27 มิถุนายน 2550  2 16  เซนารูโยรูนิ/ฟูยูโมโนงาตาริ  21 พฤศจิกายน 2550  2 17  เดไอโนะกาเกระ  23 มกราคม 2551  2 18  นากามะ  12 พฤษภาคม 2553  3 19  โอฟูตาริซัมเมอร์  21 กรกฎาคม 2553  3 20  ทาตากาเอะ! ซาลารีแมน  17 พฤศจิกายน 2553  12 21  บัลลาด/คิมิโตสึกูรูโนะมิไร  26 มกราคม 2554  5 22  โคดามะ  21 เมษายน 2554  9 23  ลัฟลัฟซัมเมอร์  11 กรกฎาคม 2555  4 24  โมยาโมยะ/กูรูกูรุ  14 พฤศจิกายน 2555  10 25  สึกิโตไทโย  22 พฤษภาคม 2556  13 26  แคลิฟอร์นี  12 มีนาคม 2557  6 27  ริทึมออฟเดอะซัน  11 มิถุนายน 2557  10 28  ซาราบานามิดะ/คิมิโตเดอัตเตะ  16 มีนาคม 2559  6 29  โทโมโยะ〜โคโนซากิโมซุตโตะ...  20 เมษายน 2559  12
# อาภัสรา เลิศประเสริฐ
อาภัสรา เลิศประเสริฐ (เกิด 19 กรกฎาคม พ.ศ. 2544) ชื่อเล่น โยโกะ เป็นนักแสดงและนักร้องชาวไทย สังกัด Ninestar Studios เธอเป็นอดีตสมาชิกวงเกิร์ลกรุป เดอะกลาสเกิร์ล ภายใต้สังกัด KNW Entertainment มีผลงานสร้างชื่อจากซีรีส์เรื่อง เติมคำว่า(รัก)ลงในช่องว่าง (2567) เป็นซีรีส์ที่ดัดแปลงมาจากนิยายแซฟฟิก

 ประวัติ 
โยโกะ อาภัสรา เลิศประเสริฐ เกิดวันที่ 19 กรกฎาคม พ.ศ. 2544 เป็นบุตรสาวของคุณพ่อวินัย เลิศประเสริฐ กับคุณแม่มิชิโกะ และเป็นน้องสาวของ เนโกะ เนรัญชรา เลิศประเสริฐ นักแสดงและอดีตศิลปินสังกัดกามิกาเซ่ โยโกะเข้าสู่วงการบันเทิงตั้งแต่อายุได้ 2 ขวบจากการที่คุณแม่มักพาไปที่กองถ่ายละครที่พี่สาวของเธอแสดง และทีมงานก็ได้ชักชวนให้มาแสดงละครเรื่อง พยัคฆ์ร้ายหกแผ่นดิน (2546) หลังจากนั่นโยโกะก็แคสงานมาเรื่อย ๆ จนมีผลงานโฆษณาและแสดงภาพยนตร์และละครโทรทัศน์ตามมา

 การศึกษา 

 ระดับมัธยมปลายโรงเรียนสาธิตมหาวิทยาลัยศรีนครินทรวิโรฒประสานมิตร (ฝ่ายมัธยม)
 ปัจจุบันกำลังศึกษาระดับปริญญาตรีที่มหาวิทยาลัยนานาชาติแสตมฟอร์ด

 ผลงานการแสดง 

ซีรีส์
 Club Friday the series 11 รักที่ไม่ได้ออกอากาศ ตอน รักที่ไม่มีตัวตน รับบท หนิง
 Part Time The Series วัย-กล้า-ฝัน (รับเชิญ) (2559)
 เลิฟซองส์เลิฟซีรีส์ ตอน ขอบคุณที่รักกัน รับบท นุ่น (2559)
 O-Negative รัก-ออกแบบไม่ได้ รับบท ส้มโอ (2559)
มิติสยอง 13 เขตสยอง ตอน โรงถ่ายเฮี้ยน รับบท ฟาง (2559)
มิติสยอง เชื่อเป็น...ไม่เชื่อตาย ตอน เจ้าของที่ รับบท อะตอม (2560)
Home Stay หนีรัก ไปพักใจ รับบท กะหล่ำ (2560)
 love Book Love Series ตอน The Seven Year Itch 7 ปี รักโดนใจ รับบท บราวนี่ (2560)
ทีมล่าทรชน ตอน คดีฆ่าข่มขืน รับบท ยูอิ (2561)
BLANK The Series เติมคำว่า(รัก)ลงในช่องว่าง รับบท อนึ่ง (2567)

 ภาพยนตร์
 ลัดดาแลนด์ (2554)
 จั๊กกะแหล๋น (2554)
 รัก 555 อย่าท้าก๋อย (2555)
 Together วันที่รัก (2555)
 ทองสุก 13 (2556)
หนังสั้นลิตเติ้ลโอซาก้า (2561)

 พรีเซ็นเตอร์
 โรงพยาบาลพญาไท
 แอปพลิเคชัน LINE
 นมอาแลคต้า
 เฮลส์ บลูบอย
 เทสโก้ โลตัส
 ยูโอบีประกันภัย
 คูก้า
  เจเล่ สโนว์ไอซ์
 เซเว่น อีเลฟเว่น สเลอปี้
  สนามบินดอนเมือง
 เครื่องสำอางค์ชีเน่ (ยังไม่ออนแอร์)
 เครื่องดื่มรสผลไม้ ยูซุ

 มิวสิควิดีโอ
 เกินหน้าที่ (Can I) - ธนัท รัตนสิริพันธ์
# ข้อเสนอสำหรับยูโรเปียนซูเปอร์ลีกในฟุตบอล
ยูโรเปียนซูเปอร์ลีก  รายการฟุตบอลชิงแชมป์สโมสรยุโรปซึ่งเกิดขึ้นจากแนวความคิดของโฟลเรนตีโน เปเรซ ประธานสโมสรเรอัลมาดริด เมื่อวันที่ 4 กรกฎาคม 2552 ที่ต้องการให้บรรดาสโมสรชั้นนำของยุโรปแยกตัวออกมาจากยูฟ่าแชมเปียนส์ลีก แล้วจัดตั้งรายการฟุตบอลยูโรเปียนซูเปอร์ลีกขึ้นมา แต่ไม่ได้รับการตอบสนอง

จนกระทั่งวันที่ 2 มีนาคม 2559 หนังสือพิมพ์ เดอะซัน ได้รายงานว่าบรรดาผู้บริหารของสโมสรชั้นนำในพรีเมียร์ลีกทั้งหมด 5 คนได้แก่ เอ็ด วุดเวิร์ด รองประธานบริหารแมนเชสเตอร์ยูไนเต็ด, บรูซ บัก ประธานสโมสรเชลซี, อีวาน กาซิดิส ประธานบริหารอาร์เซนอล, เฟร์รัน โซเรียโน ประธานบริหารแมนเชสเตอร์ซิตี และเอียน แอร์ ประธานบริหารลิเวอร์พูล ร่วมด้วยสตีเฟน รอสส์ นักธุรกิจชาวอเมริกันและเจ้าของทีมไมอามีดอลฟินส์ ได้นัดประชุมกันอย่างลับ ๆ ที่โรงแรมเดอดอร์ชิสเตอร์ ในย่านพาร์กเลนของ กรุงลอนดอน เพื่อหารือเรื่องการแยกตัวออกจากยูฟาแชมเปียนส์ลีกและจัดตั้งยูโรเปียนซูเปอร์ลีกขื้นมา

และเมื่อวันที่ 18 เมษายน 2564 มีแถลงการณ์จากเว็บไซต์ของซูเปอร์ลีก อย่างเป็นทางการ โดยมีรายละเอียดสำคัญว่า "จะมี 20 สโมสรชั้นนำของยุโรป ประกอบไปด้วย 15 ทีมผู้ก่อตั้ง และอีก 5 ทีม มาจากการคัดเลือกในแต่ละซีซั่น ซึ่งจะหมุนเวียนไปแต่ละปี"  แบ่งการแข่งขันเป็น 2 กลุ่ม ๆ ละ 10 ทีม แข่งขันแบบเหย้า-เยือน เพื่อหา 8 ทีมเข้าสู่รอบน็อคเอ้าท์ และ แข่งขันแบบเหย้า-เยือน ไปจนถึงรอบชิงชนะเลิศ 12 ทีมผู้ก่อตั้งได้ประกาศตามรายละเอียดที่แถลงการณ์ ส่วนอีก 3 ทีมจะประกาศอีกครั้งก่อนเปิดฤดูกาล

12 ทีมผู้ก่อตั้ง (ที่กล่าวถึง) ประกอบไปด้วย

สโมสรจากพรีเมียร์ลีก

1.แมนเชสเตอร์ ยูไนเต็ด

2.แมนเชสเตอร์ ซิตี้

3.เชลซี

4.ลิเวอร์พูล

5.อาร์เซ่นอล

6.สเปอร์ส
       
สโมสรจากลาลีก้า สเปน

7. เรอัล มาดริด

8. บาร์เซโลนา

9. อัตเลติโกเดมาดริด

      
สโมสรจากกัลโช่ เซเรีย อา อิตาลี

10. เอซี มิลาน

11. อินเตอร์ มิลาน

12. ยูเวนตุส
# อี ฮี-โฮ
อี ฮี-โฮ (21 กันยายน พ.ศ. 2465 – 10 มิถุนายน พ.ศ. 2562) เป็นนักรณรงค์สิทธิสตรีและผู้สนับสนุนสันติภาพชาวเกาหลีใต้ และอดีตสุภาพสตรีหมายเลขหนึ่งเกาหลีใต้ในสมัยคิม แด-จุง สามีผู้ดำรงตำแหน่งประธานาธิบดีใน พ.ศ. 2541 ถึง 2546

อี ฮี-โฮดำรงตำแหน่งประธานของศูนย์สันติภาพคิมแดจุง โดยมีบทบาทในการส่งเสริมความสัมพันธ์อันดีระหว่างประเทศเกาหลีเหนือและเกาหลีใต้ รวมทั้งช่วยบรรเทาความยากจน

 ประวัติ 
เธอเกิดที่อำเภอเคโจ จังหวัดเคกิ ช่วงที่ญี่ปุ่นปกครองคาบสมุทรเกาหลี (ปัจจุบันคือโซล ประเทศเกาหลีใต้) บิดาชื่ออี ยง-กี  ส่วนมารดาชื่ออี ซุน-อี  สำเร็จการศึกษาระดับมัธยมศึกษาจากโรงเรียนมัธยมหญิงอีฮวา และปริญญาตรีจากมหาวิทยาลัยแห่งชาติโซล เมื่อปี พ.ศ. 2493 

เธอสมรสกับคิม แด-จุง เมื่อปี พ.ศ. 2505 มีบุตรด้วยกันสามคน จนกระทั่งสามีถึงแก่อสัญกรรมเมื่อปี พ.ศ. 2552 หลังจากนั้นเธอยังมีบทบาทด้านการสาธารณสุขของประเทศเกาหลีเหนือเพื่อพัฒนาความสัมพันธ์ระหว่างประเทศ ซึ่งเป็นการสานต่อนโยบายของสามีที่พยายามสร้างความปรองดองแก่เกาหลีทั้งสอง

อี ฮี-โฮเข้ารับการรักษาโรคมะเร็งตับและโรคอื่น ๆ ที่โรงพยาบาลเมื่อเดือนมีนาคม พ.ศ. 2562 เดือนเมษายนปีเดียวกัน อี ฮง-อิลบุตรบุญธรรมคนโต ซึ่งเป็นนักการเมืองและผู้บัญญัติกฎหมายเสียชีวิตขณะอายุ 71 ปี ซึ่งไม่มีใครบอกเธอเกี่ยวกับการมรณกรรมของลูกเลี้ยง เพราะเกรงว่าจะทำให้เธอมีสุขภาพที่แย่ลง อี ฮี-โฮถึงแก่กรรมด้วยโรคมะเร็งตับเมื่อวันที่ 10 มิถุนายน พ.ศ. 2562 ณ โรงพยาบาลเซเวอเรินซ์ในโซล สิริอายุ 96 ปี
# วอลเลย์บอลหญิงทีมชาติสโลวีเนีย
วอลเลย์บอลหญิงทีมชาติสโลวีเนีย  เป็นตัวแทนของประเทศสโลวีเนียในการแข่งขันวอลเลย์บอลระดับนานาชาติ อยู่ภายใต้การดูแลของสหพันธ์วอลเลย์บอลสโลวีเนีย เริ่มแข่งขันครั้งแรกในปี ค.ศ. 1992 หลังจากที่แยกตัวออกจากยูโกสลาเวีย ในปี ค.ศ. 1991 

รางวัล
วอลเลย์บอลชิงแชมป์ยุโรป
  1993 – ไม่ผ่านรอบคัดเลือก
  2003 – ไม่ผ่านรอบคัดเลือก
  2009 – ไม่ผ่านรอบคัดเลือก
 / 2013 – ไม่ผ่านรอบคัดเลือก
 / 2015 – อันดับที่ 15
 /// 2019 – อันดับที่ 16
 /// 2021 – ไม่ผ่านรอบคัดเลือก

วอลเลย์บอลยูโรเปียนลีก
 / 2014 – อันดับที่ 7
 / 2016 – 16px เหรียญทองแดง
  2019 – อันดับที่ 14
  2020 – ยกเลิกการเเข่งขันเนื่องจากการระบาดทั่วของโควิด-19
  2021 – อันดับที่ 14

แหล่งข้อมูลอื่น
Official website
FIVB profile

สโลวีเนีย
หมวดหมู่:วอลเลย์บอลในประเทศสโลวีเนีย
# ฟรันซิสกา ดอเนอร์
ฟรันเชสกา มาเรีย บาร์บารา ดอเนอร์ (15 มิถุนายน พ.ศ. 2443 – 19 มีนาคม พ.ศ. 2535) หรือรู้จักในนาม ฟรันซิสกา ดอเนอร์  มีชื่อเกาหลีว่า อี พู-รัน หรือ รี พู-รัน  เป็นสุภาพสตรีหมายเลขหนึ่งคนแรกของเกาหลีใต้ ด้วยเป็นภริยาของอี ซึง-มัน ประธานาธิบดีคนแรกของประเทศ

 ประวัติ 
เธอมีชื่อแต่แรกเกิดว่า ฟรันซิสกา ดอเนอร์  แต่บ่อยครั้งที่ชื่อของเธอถูกสะกดด้วยอักขรวิธีอิตาลีเป็น ฟรันเชสกา ดอเนอร์  ที่พบได้ตามเอกสารต่าง ๆ ของเกาหลีหรือแม้แต่หนังสือเดินทางของเธอYi Sun-ae 이순애 [Soonae Lee-Fink], Peurancheseuka Ri Seutori 프란체스카 리 스토리 [The story of Francesca Rhee] (Seoul: Raendeom Hauseu Jungang 랜덤하우스중앙 [Random House JoongAng], 2005), cover. (ISBN 89-5924-999-8.)

เธอเกิดในอินแซร์สดอล์ฟ (ปัจจุบันคือเวียนนา ประเทศออสเตรีย) ต่อมาได้ทำงานล่าม นักการทูต และปฏิคมในองค์กรสันนิบาตชาติที่เจนีวา เธอพบกับอี ซึง-มันครั้งแรกในปี พ.ศ. 2476 ณ โรงแรมแห่งหนึ่งในเจนีวาเพื่อท่องเที่ยว ที่ขณะนั้นนายอียังศึกษาอยู่ในสหรัฐอเมริกา และหลังจากการพบปะครั้งแรกไม่ช้านานนายอีก็กลับไปหาเธอที่ออสเตรียและขอแต่งงาน ดอเนอร์ติดตามนายอีไปนิวยอร์ก สหรัฐอเมริกาและสมรสกันในปี พ.ศ. 2477Yi Sun-ae, Peurancheseuka Ri Seutori (Seoul: Raendeom Hauseu Jungang, 2005).

นางดอเนอร์ เสียชีวิตเมื่อวันที่ 9 มีนาคม พ.ศ. 2535 ณ โซล ประเทศเกาหลีใต้ สิริอายุ 91 ปี
# สนธิสัญญาเบรสท์-ลีตอฟสก์
สนธิสัญญาเบรสท์-ลีตอฟสก์ เป็นสนธิสัญญาสันติภาพที่ลงนามเมื่อวันที่ 3 มีนาคม ค.ศ. 1918 ระหว่างรัฐบาลบอลเชวิคใหม่แห่งโซเวียตรัสเซียกับฝ่ายมหาอำนาจกลาง (เยอรมนี ออสเตรีย-ฮังการี บัลแกเรียและจักรวรรดิออตโตมัน) ซึ่งยุติการเข้าร่วมสงครามโลกครั้งที่หนึ่งของรัสเซีย มีการลงนามสนธิสัญญาที่เบรสท์-ลีตอฟสก์ (หลัง ค.ศ. 1945 ชื่อ เบรสต์) หลังการเจรจาสองเดือน สนธิสัญญาบังคับต่อรัฐบาลบอลเชวิคโดยกองทัพเยอรมันและออสเตรียขู่รุกเพิ่ม ตามสนธิสัญญา โซเวียตรัสเซียสละข้อผูกมัดทั้งหมดของจักรวรรดิรัสเซียต่อพันธมิตรไตรภาคี

ในสนธิสัญญานี้ บอลเชวิครัสเซียยอมโอนรัฐบอลติกให้เยอรมนี เจตนาให้เป็นเมืองขึ้นของเยอรมนีภายใต้เจ้าน้อย (princeling) เยอรมัน รัสเซียยังยอมโอนจังหวัดมณฑลคาส์ในเซาท์คอเคซัสให้จักรวรดิออตโตมันและรับรองเอกราชของยูเครน ยิ่งไปกว่านั้น รัสเซียตกลงจ่ายค่าปฏิกรรมหกพันล้านมาร์กทองคำเยอรมัน นักประวัติศาสตร์ สเปนเซอร์ ทักเคอร์ (Spencer Tucker) เขียนว่า "เสนาธิการเยอรมันสรุปเงื่อนไขโหดร้ายเป็นพิเศษซึ่งทำให้แม้แต่ผู้เจรจาเยอรมันยังตกใจ" ไม่มีการกล่าวถึงคองเกรสโปแลนด์ในสนธิสัญญา เพราะฝ่ายเยอรมันปฏิเสธรับรองการดำรงอยู่ของผู้แทนโปแลนด์ ซึ่งนำสู่การประท้วงของโปแลนด์Mapping Europe's Borderlands: Russian Cartography in the Age of Empire
Steven Seegel - 2012 At Brest-Litovsk in March 1918, no Polish delegation was invited to the negotiations, and in the Polish press, journalists condemned it as yet another partition of the lands east of the Bug River by great powers เมื่อภายหลังฝ่ายเยอรมันร้องทุกข์ว่าสนธิสัญญาแวร์ซาย ค.ศ. 1919 โหดร้ายต่อพวกตน ฝ่ายสัมพันธมิตร (และนักประวัติศาสตร์ที่ถือฝ่ายสัมพันธมิตร) ตอบว่า เงื่อนไขนั้นเบากว่าเบรสท์-ลีตอฟสก์

สนธิสัญญาดังกล่าวสิ้นสุดอย่างชะงัดในเดือนพฤศจิกายน ค.ศ. 1918 เมื่อเยอรมนียอมจำนนต่อฝ่ายสัมพันธมิตร ทว่า ในขณะเดียวกัน ก็ให้ความโล่งใจบ้างแก่บอลเชวิคซึ่งต่อสู้ในสงครามกลางเมืองรัสเซีย โดยการบอกเลิกการอ้างสิทธิ์ของรัสเซียเหนือโปแลนด์ ฟินแลนด์ เอสโตเนีย ลัตเวีย เบลารุส ยูเครนและลิทัวเนีย
# ดิโอลด์แมนแอนด์เดอะซี (ภาพยนตร์ พ.ศ. 2542)
ดิโอลด์แมนแอนด์เดอะซี  เป็นภาพยนตร์สั้นแอนิเมชันสีน้ำมันบนแผ่นแก้ว (paint-on-glass-animated) ในปี พ.ศ.2542 กำกับโดยอะเลคซันดร์ เปตรอฟ ผู้สร้างแอนิเมชันชาวรัสเซีย สร้างจากนวนิยายในชื่อเดียวกันหรือชื่อไทย "เฒ่าผจญทะเล" ของเออร์เนสต์ เฮมิงเวย์ ภาพยนตร์นี้ได้รับรางวัลหลายรางวัล รวมถึงรางวัลออสการ์สาขาภาพยนตร์สั้นแอนิเมชัน การทำภาพยนตร์นี้ใช้พื้นที่ในเมืองมอนทรีออล โดยสองปีครึ่งหลังของการทำภาพยนตร์นั้น ได้รับเงินทุนจากบริษัทจากประเทศรัสเซีย แคนาดา และญี่ปุ่น โดยเสียงภาษาฝรั่งเศสและอังกฤษถูกปล่อยออกมาพร้อมกัน และยังเป็นภาพยนตร์แอนิเมชันเรื่องแรกที่เผยแพร่ในระบบไอแมกซ์

 พล็อต 
ภาพยนตร์นั้นอ้างอิงตามแบบต้นฉบับนวนิยาย แต่ดำเนินเรื่องในเวลาที่แตกต่าง โดยเริ่มด้วยความฝันของชายชราชื่อซานเตียโก ที่ฝันเกี่ยวกับความทรงจำในวัยเด็กที่อยู่บนเสากระโดงของเรือและ ความฝันเรื่องของสิงโตบนบริเวณชายฝั่ง

หลังจากที่เขาตื่น เราก็พบว่าชายชราผู้นี้จับปลาไม่ได้เลยมากว่า 84 วันแล้ว ยิ่งร้ายถึงขนาด "มาโนลิน" เด็กฝึกงานของเขา ถูกผู้ปกครองห้ามลงเรือจับปลาด้วย และให้ไปหาคนที่จับปลาดีกว่ามาสอนเขาใหม่แทน แต่เด็กน้อยก็ยังมีความเชื่อมั่นในตัวซานเตียโก ในตอนเช้า มาโนลินเข้าปลุกชายชราในกระท่อม เขาตื่นขึ้นและพามาโนลินเดินออกไปบริเวณชายฝั่ง พร้อมบอกว่าจะออกไปจับปลาในอ่าว โดยยืนยันว่าจะไปคนเดียว

 รูปแบบศิลปะ 
สไตล์ภาพยนตร์มีการออกแบบตัวละครให้มีความโรแมนติกและสมจริงตามเอกลักษณ์ของผู้กำกับ โดยฉากส่วนใหญ่ทั้งส่วนของผู้คนและสัตว์มีรูปแบบที่สมจริงมาก มีการตีความฉากในอุดมคติของตัวผู้กำกับออกมา เช่น ซานเตียโกฝันว่าได้แหวกว่ายไปในท้องทะเลและบนท้องฟ้ากับฝูงปลากระโทง

 รางวัล 
 1999 - Cinanima: "Grand Prize"
 1999 - Japan Media Arts Festival: "Grand Prize" (Animation)
 1999 - Montréal World Film Festival: Nominated for "First Prize (Short Films)"
 2000 - Academy Award for Animated Short Film
 2000 - Annecy International Animated Film Festival: "Audience Award", "Grand Prix for Best Animated Short Film"
 2000 - รางวัลแบฟตา: เสนอชื่อเข้าชิง "Best Animated Short Film"
 2000 - Buster International Children's Film Festival: "Politiken's Short Film Award"
 2000 - Genie Awards: เสนอชื่อเข้าชิง "Best Animated Short Film"
 2000 - Jutra Awards: "Jutra" in the category "Best Animated Film"
 2000 - Mainichi Film Concours: "Ofuji Noburo Award"
 2000 - Saint Petersburg Message to Man International Film Festival: "Special Jury Prize" ในหมวด "International Competition"
 2000 - Zagreb World Festival of Animated Films: "First Prize" ใน "Category C - 15 Min. to 30 Min."
 2001 - Burbank International Children's Film Festival: "Director's Gold Award"
 2001 - San Diego International Film Festival: "Festival Award" ในหมวด "Best Animation"
หมวดหมู่:ภาพยนตร์ที่ออกฉายในปี พ.ศ. 2542
หมวดหมู่:ภาพยนตร์แคนาดา
หมวดหมู่:ภาพยนตร์ญี่ปุ่น
หมวดหมู่:ภาพยนตร์รัสเซีย
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์ภาษาฝรั่งเศส
หมวดหมู่:ภาพยนตร์ที่มีฉากบนเรือ
# วอลเลย์บอลหญิงในโอลิมปิกฤดูร้อน 2016 รอบคัดเลือก โซนอเมริกาเหนือ
วอลเลย์บอลหญิงในโอลิมปิกรอบคัดเลือกโซนอเมริกาเหนือ  มีกำหนดจัดขึ้นในลิงคอล์น, รัฐเนแบรสกา, สหรัฐ ระหว่างวันที่ 7–9 มกราคม ค.ศ. 2016 โดยผู้ชนะจะผ่านเข้าแข่งขันโอลิมปิกฤดูร้อน 2016 ส่วนทีมอันดับที่ 2 จะเข้าแข่งขันในโอลิมปิกรอบคัดเลือกระดับโลก และทีมอันดับที่ 3 จะเข้าแข่งขันในโอลิมปิกรอบคัดเลือกระดับทวีป

 ทีมที่เข้าร่วมแข่งขัน 
ทีมที่เข้าแข่งขันมาจาก 4 ทีม ในวอลเลย์บอลชิงแชมป์นอร์เซกา 2015 ดังนี้

ทีมสิทธิ์การเข้าร่วม   อันดับที่ 1 จากวอลเลย์บอลชิงแชมป์นอร์เซกา 2015   อันดับที่ 2 จากวอลเลย์บอลชิงแชมป์นอร์เซกา 2015   อันดับที่ 3 จากวอลเลย์บอลชิงแชมป์นอร์เซกา 2015   อันดับที่ 4 จากวอลเลย์บอลชิงแชมป์นอร์เซกา 2015

 การตัดสินลำดับจากผลการแข่งขัน 
สำหรับการแข่งขันรอบคัดเลือกโซนอเมริกาเหนือ
 จำนวนแมทช์ที่ชนะ
 คะแนน
 อัตราส่วนเซตที่ชนะต่อแพ้
 อัตราส่วนคะแนนที่ทำได้ในแมชท์ต่อคะแนนที่เสีย
 ผลการแข่งขันจากแมชท์สุดท้ายของทีมที่ทำการแข่งขันด้วยซึ่งเป็นทีมเดียวกัน
แมทช์ที่แข่งขัน 3–0:  ทีมที่ชนะจะได้ 5 คะแนน ทีมที่แพ้ได้ 0 คะแนน
แมทช์ที่แช่งขัน 3–1: ทีมที่ชนะจะได้ 4 คะแนน ทีมที่แพ้ได้ 1 คะแนน
แมทช์ที่แช่งขัน 3–2: ทีมที่ชนะจะได้ 3 คะแนน ทีมที่แพ้ได้ 2 คะแนน

 สนามแข่งขัน 
 ลิงคอล์น, รัฐเนแบรสกาพินนาเคิลแบงก์อารีนาความจุ: 15,290 ที่นั่ง250px

 ผลการแข่งขัน 

|}

|}

 อันดับการแข่งขัน 
อันดับทีม1234
 ผ่านการคัดเลือกเข้าแข่งขัน โอลิมปิกฤดูร้อน 2016 ผ่านการคัดเลือกเข้าแข่งขัน รอบคัดเลือกโอลิมปิกระดับโลก ผ่านการคัดเลือกเข้าแข่งขัน รอบคัดเลือกโอลิมปิกระดับทวีป

 รางวัล 
ผู้เล่นทรงคุณค่า:  นิโคล ฟอว์เซตต์
ทำคะแนนยอดสูงสุด:  การีนา โอกาเซียว
ตัวตบตรงข้ามหัวเสายอดเยี่ยม:  นิโคล ฟอว์เซตต์
ตัวตบหัวเสายอดเยี่ยม:  จอร์แดน ลาร์สัน /  สเตฟานี เอนไรท์
ตัวบล็อกยอดเยี่ยม:  ลูซิลล์ ชารุก / เททอรี ดิกซอน
เสิร์ฟยอดเยี่ยม:  คีนา มัมบรู
รับตบยอดเยี่ยม:  เบรนดา กัสตีโย
ตัวเซตยอดเยี่ยม:  อะลิชา แกลสส์
รับเสิร์ฟยอดเยี่ยม:  เคลซีย์ รอบินสัน
ตัวรับอิสระยอดเยี่ยม:  เจนี กีมอนด์

 แหล่งข้อมูลอื่น 
 Official website NORCECA  
 Official website USA Volleyball
# ไทยแลนด์ อเมเจอร์ลีก
ไทยแลนด์ อเมเจอร์ลีก  คือ ลีกฟุตบอลระดับสมัครเล่นของประเทศไทย และนับเป็นลีกลำดับชั้นที่ 5 ของระบบฟุตบอลลีกภายในประเทศ เริ่มต้นขึ้นในปี พ.ศ. 2560 จากแนวคิดของพลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลแห่งประเทศไทย ในขณะนั้น ที่มุ่งหวังจะพัฒนาสโมสรฟุตบอลสมัครเล่นของไทยให้ดียิ่งขึ้น และเปิดโอกาสสโมสรฟุตบอลสมัครเล่นในภูมิภาคต่าง ๆ ได้เข้าแข่งขันในรายการฟุตบอลที่จัดโดยสมาคมฟุตบอล

ตั้งแต่ปี พ.ศ. 2566 ระบบลีกของประเทศไทยได้เปลี่ยนแปลงไปพร้อมกับการเกิดขึ้นของไทยแลนด์ เซมิโปรลีก ซึ่งเป็นลีกระดับ 4 ที่จัดขึ้นเพื่อค้นหาสโมสรที่จะเลื่อนชั้นไปสู่ไทยลีก 3 สโมสรฟุตบอลสมัครเล่นทุกสโมสรสามารถสมัครเข้าแข่งขันในไทยแลนด์ เซมิโปรลีกได้ แต่ต้องเป็นไปตามมาตรฐานการออกใบอนุญาตสโมสรของสมาคมกีฬาฟุตบอลแห่งประเทศไทย ในพระบรมราชูปถัมภ์ลีกสมัครเล่นเฮ ส.บอลฟื้น "ไทยแลนด์อเมเจอร์ลีก"  ด้วยเหตุนี้ ไทยแลนด์ อเมเจอร์ลีกจึงถูกจัดให้อยู่ในรูปแบบการแข่งขันฟุตบอลนอกลีก เพื่อรักษาสถานะสมาชิกของสโมสรฟุตบอลสมัครเล่นที่ยังไม่พร้อมสำหรับการออกใบอนุญาตสโมสรไทยลีก แถลงข่าวเปิดตัวการแข่งขัน ไทยแลนด์ อเมเจอร์ ลีก ประจำฤดูกาล 2022

 ประวัติ 
ไทยลีก อเมเจอร์ ทัวร์นาเมนต์ ถือกำเนิดขึ้นจากแนวความคิดของ พล.ต.อ.สมยศ พุ่มพันธุ์ม่วง นายกสมาคมฟุตบอลแห่งประเทศไทย ในพระบรมราชูปถัมภ์ ที่ต้องการพัฒนาฟุตบอลระดับล่างให้ดีขึ้นเพื่อเป็นการพัฒนาโครงสร้างฟุตบอลไทยโดยได้ยุบรวมฟุตบอลชิงถ้วยพระราชทานประเภท ข., ค. และ ง. เข้าด้วยกันและปรับเป็นระบบฟุตบอลลีกตามแบบสากลสมยศ” เตรียมยกเครื่องบอลไทย ขอพระราชทานถ้วยรางวัลให้แชมป์ พร้อมประกาศสงคราม “แก๊งตั๋วผี” จาก สนุก.คอม

วันที่ 20 กันยายน พ.ศ. 2559 ที่สมาคมกีฬาฟุตบอล อาคารพงษ์สุภี พลตำรวจเอกสมยศ พุ่มพันธุ์ม่วง นายกสมาคมกีฬาฟุตบอลได้เป็นประธานในการจับสลากแบ่งโซนสำหรับฤดูกาล 2559 โดยแบ่งการแข่งขันออกเป็นโซนต่าง ๆ รวมทั้งสิ้น 5 โซนและมีทีมที่เข้าร่วมแข่งขันทั้งสิ้น 104 ทีม ซึ่งแชมป์ของแต่ละโซนจะได้เลื่อนขั้นขึ้นไปแข่งขันในไทยลีก 4 ต่อไป

ต่อมาเมื่อวันที่ 15 ธันวาคม พ.ศ. 2559 สมาคมกีฬาฟุตบอลแห่งประเทศไทย ในพระบรมราชูปถัมภ์ ได้ทำการเปลี่ยนชื่อลีกจาก ฟุตบอลดิวิชัน 3 เป็น ไทยลีก อเมเจอร์ ทัวร์นาเมนต์ (TA) 

 ทีมชนะเลิศไทยแลนด์ อเมเจอร์ลีก
 2559 ถึง 2564 
 # ฤดูกาล จำนวนสโมสร ภาคเหนือ ภาคตะวันออกเฉียงเหนือ ภาคตะวันออก ภาคกลาง ภาคใต้ กรุงเทพปริมณฑล สโมสรที่เลื่อนชั้น 1 2559 104 ช้างเผือก เชียงใหม่† เมืองเลย ยูไนเต็ด บ้านค่าย ยูไนเต็ด สิงห์บุรี โคปูน† สุราษฎร์ธานี ยูไนเต็ด – ช้างเผือก เชียงใหม่, เมืองเลย ยูไนเต็ด, บ้านค่าย ยูไนเต็ด, สิงห์บุรี โคปูน และสุไหงปาดี 2 2560 117  † †    , , , ,  และ 3 2561 168   †    , , , , , ,  และ 4 2562 230 † †     , , , , , , ,  และ 2563 งดจัดการแข่งขันเนื่องจากการระบาดทั่วของโควิด-19 ในประเทศไทย2564งดจัดการแข่งขันเนื่องจากการระบาดทั่วของโควิด-19 ในประเทศไทย

 2565 ถึง ปัจจุบัน 
 # ฤดูกาล จำนวนสโมสรชนะเลิศรองชนะเลิศ ภาคเหนือ ภาคตะวันออกเฉียงเหนือ ภาคตะวันออก ภาคตะวันตก ภาคใต้ กรุงเทพปริมณฑล สโมสรที่เลื่อนชั้น 5 2565 253         , †, , †, , , , , ,  6 2566 138       †

หมายเหตุ
 ตัวหนาและตัวเอน หมายถึง สโมสรที่ได้รางวัลชนะเลิศและรองชนะเลิศระดับประเทศตามลำดับ ซึ่งการแข่งขันระดับประเทศมีขึ้นครั้งแรกในฤดูกาล 2562
 †สโมสรเปลี่ยนชื่อหลังจากเลื่อนชั้นสู่ไทยลีก 4 (จนถึงฤดูกาล 2562) / ไทยลีก 3 (2565–)
# รวมพันธุ์นักสู้พิทักษ์จักรวาล 2
รวมพันธุ์นักสู้พิทักษ์จักรวาล 2  เป็นภาพยนตร์อเมริกันแนวซูเปอร์ฮีโร ที่ออกฉายในปี ค.ศ. 2017 สร้างจาก การ์เดียนส์ออฟเดอะกาแล็กซี ซึ่งเป็นทีมซูเปอร์ฮีโรของหนังสือการ์ตูนมาร์เวลคอมิกส์ อำนวยการสร้างโดย มาร์เวลสตูดิโอส์ และจัดจำหน่ายโดย วอลต์ดิสนีย์สตูดิโอส์โมชันพิกเชอส์ เป็นภาคต่อของภาพยนตร์เรื่อง รวมพันธุ์นักสู้พิทักษ์จักรวาล (2014) และเป็นภาพยนตร์ลำดับที่สิบห้าในจักรวาลภาพยนตร์มาร์เวล (MCU) เขียนบทและกำกับโดย เจมส์ กันน์ นักแสดงหลักประกอบด้วย คริส แพร็ตต์, โซอี ซาลแดนา, เดฟ บอทิสตา, วิน ดีเซล, แบรดลีย์ คูเปอร์, ไมเคิล รูกเกอร์, คาเรน กิลแลน, ปอม เกลม็องตีแย็ฟ, ซิลเวสเตอร์ สตอลโลน และเคิร์ต รัสเซลล์

ตัวละคร
คริส แพร็ตต์ รับบทเป็น ปีเตอร์ ควิลล์/สตาร์-ลอร์ด 
 โซอี ซาลแดนา รับบทเป็น กาโมร่า
 เดฟ บาทิสตา รับบทเป็น แดร็กซ์ จอมทำลายล้าง
 วิน ดีเซล รับบทเป็น กรู๊ท
 แบรดลีย์ คูเปอร์ รับบทเป็น ร็อคเก็ต แรคคูน
 ไมเคิล รูกเกอร์ รับบทเป็น ยอนดู อูดอนต้า
 คาเรน กิลแลน รับบทเป็น เนบิวลา
 ฌอน กันน์ รับบทเป็น แคร็กลิน
 ปอม เกลม็องตีแย็ฟ รับบทเป็น แมนทิส
 เอลิซาเบธ เดบิคกี รับบทเป็น เอยีชา
 คริส ซัลลีแวน รับบทเป็น เทรเซอร์ เฟซ
 ซิลเวสเตอร์ สตอลโลน รับบทเป็น สตาร์คาร์ โอกอร์ด
 เคิร์ต รัสเซลล์ รับบทเป็น อีโก้ ดาวเคราะห์ที่มีชีวิต บิดาของสตาร์-ลอร์ด
# บิฮีมอท
บิฮีมอท  เป็นวงแบล็คเคนเดทเมทัล จากกดัญสก์, โปแลนด์ วงก่อตั้งในปี 1991 ปัจจุบันวงประกอบด้วยอาดัม ดาร์สกี (Adam Darski) หรือ "เนอร์กัล" (Nergal) ร้องนำและมือกีตาร์หลัก ซบิกแญฟ ปรอมิญสกี (Zbigniew Promiński) หรือ "อินแฟร์โน" (Inferno) มือกลอง ตอมัช วรุบแลฟสกี (Tomasz Wróblewski) หรือ "โอไรออน" (Orion) มือเบสและร้องประสานเสียง และปัตรึก ชตือแบร์ (Patryk Sztyber) หรือ "เซท" (Seth) มือกีตาร์ บิฮีมอทถือเป็นวงที่ริเริ่มแนวดนตรีเอกซ์ตรีมที่สำคัญที่สุดวงหนึ่งของดนตรีใต้ดินของโปแลนด์

ในช่วงปลายปี 1990 วงเล่นเพลงในแนวแบล็กเมทัลด้วยเนื้อหาเกี่ยวข้องกับผู้ที่ไม่มีศาสนา แต่ต่อมาก็เปลี่ยนมาเล่นแบล็กผสมกับเดทเมทัล ที่เรียกว่า "แบล็คเคนเดทเมทัล" เนื้อเพลงของวงมักแต่งเนื้อหาเกี่ยวข้องกับการไขความลับและลัทธิเทอลีมา (Thelema) ซึ่งส่วนมากแต่งโดยอาดัม ดาร์สกีและกชึชตอฟ อาซาแรวิตช์ (Krzysztof Azarewicz) ในปี 1999 ได้ออกอัลบั้ม "ซาตานิกา" ซึ่งถือเป็นการเปลี่ยนแนวไปเป็นเดทเมทัล แต่ก็ยังคงมีกลิ่นอายของแบล็กอยู่ด้วย ด้วยสไตล์ของเสียงร้องต่ำที่คำรามออกอย่างเข้มข้นของเนอร์กัล ที่นอกจากเขาจะเป็นสมาชิกวงแล้ว เขายังเคยเป็นอดีตโค้ชของเดอะวอยซ์โปแลนด์อีกด้วย บิฮีมอธ ได้เซนต์สัญญาค่ายเมทัลหลายค่าย แต่เนอร์กัลก็เคยกล่าวว่า เขาไม่ชอบการมีค่ายเพลงGuitar World BEHEMOTH: The Metal Kult Interview ; retrieved 17 September 2008.

ชื่อ Behemoth มาจากเบเฮโมท สัตว์อสูรซึ่งถูกกล่าวถึงในคัมภีร์ไบเบิลฉบับของโยบ บิฮีมอท ถือเป็นวงใต้ดินแนวเพลงเดทเมทัลไม่กี่วงที่สามารถติดชาร์ทในหลายประเทศ โดยเฉพาะในโปแลนด์ที่สามารถเปิดตัวอัลบั้มด้วยอันดับ 1 บนชาร์ทของโปแลนด์ (ZPAV) อย่างอัลบั้ม Evangelion (2009) และอัลบั้มล่าสุด The Satanist (2014) 

 สตูดิโออัลบั้ม 
 Sventevith (Storming Near the Baltic) (1995)
 Grom (1996)
 Pandemonic Incantations (1998)
 Satanica (1999)
 Thelema.6 (2000)
 Zos Kia Cultus (Here and Beyond) (2002)
 Demigod (2004)
 The Apostasy (2007)
 Evangelion (2009)
 The Satanist (2014)
 I Loved You at Your Darkest (2018)
 Opvs Contra Natvram (2022)
 The Shit ov God (2025)

 ไทม์ไลน์
# บี. เอช. ลิดเดลล์ ฮาร์ต
ร้อยเอก เซอร์แบซิล เฮนรี ลิดเดลล์ ฮาร์ต (31 ตุลาคม ค.ศ. 1895 - 29 มกราคม ค.ศ. 1970) หรือที่รู้จักกันในชื่อ ร้อยเอก บี. เอช. ลิดเดลล์ ฮาร์ต  เป็นทหาร นักประวัติศาสตร์การทหาร และนักทฤษฎีการทหารชาวอังกฤษ มักได้รับการยกย่องว่ามีอิทธิพลอย่างมากในการพัฒนาการรบยานเกราะ แต่การวิจัยล่าสุดนั้นได้ทำให้มีการตั้งข้อสงสัยว่าเขาอาจมีอิทธิพลต่อกองทัพเยอรมันในช่วงไม่กี่ปีก่อนเกิดสงครามโลกครั้งที่ 2 ด้วย